Înotătorul Avram Iancu se antrenează pentru o dublă traversare a Canalului Mânecii. "O voi dedica marelui Avram Iancu"
Înotătorul Avram Iancu se antrenează de zor pentru o dublă traversare a Canalului Mânecii. Provocarea, programată pentru vara aceasta, ar dura cel puțin 36 de ore și ar însemna aproximativ 100 de kilometri, luând în calcul și curenții. Sportivul vrea să marcheze astfel împlinirea a 200 de ani de la nașterea eroului național Avram Iancu, dar și 10 ani de la momentul în care a încercat să traverseze, pentru prima oară, Canalul Mânecii, scrie Agerpres.